b'\n_START_ARTICLE_\nSjeverni morski put\n_START_PARAGRAPH_\nSjeverni morski put (rus. \xd0\xa1\xd0\xb5\xcc\x81\xd0\xb2\xd0\xb5\xd1\x80\xd0\xbd\xd1\x8b\xd0\xb9 \xd0\xbc\xd0\xbe\xd1\x80\xd1\x81\xd0\xba\xd0\xbe\xcc\x81\xd0\xb9 \xd0\xbf\xd1\x83\xd1\x82\xd1\x8c, skr. \xd0\xa1\xd0\xb5\xd0\xb2\xd0\xbc\xd0\xbe\xd1\x80\xd0\xbf\xd1\x83\xd1\x82\xd1\x8c ili \xd0\xa1\xd0\x9c\xd0\x9f) je najkra\xc4\x87i morski put izme\xc4\x91u europskog dijela Rusije i Dalekog Istoka, transportna komunikacija Ruske Federacije na Arktiku koja je nastala povijesno._NEWLINE_Prolazi Sjevernim ledenim morem (Barentsovim morem, Karskim morem, Laptevskim morem, Isto\xc4\x8dnosibirskim morem, \xc4\x8cukotskim morem) i djelomi\xc4\x8dno Tihim oceanom (Beringovo more). Sjeverni morski put je ograni\xc4\x8den zapadnim ulazima u tjesnace Nove Zemlje i meridijanom koji ide na sjever od Rta \xc5\xbdelanija, i na istoku u Beringovom prolazu paralelno 66 stupnjeva sjeverne \xc5\xa1irine i meridijanom 168 stupnjeva 58 minuta 37 sekundi zapadne du\xc5\xbeine. Du\xc5\xbeina Sjevernog morskog puta od Karskih vrata do zaljeva Providenija iznosi oko 5 600 kilometara. Udaljenost od Sankt Peterburga do Vladivostoka po Sjevernom morskom putu iznosi vi\xc5\xa1e od 14 tisu\xc4\x87a kilometara (kroz Sueski kanal \xe2\x80\x93 vi\xc5\xa1e od 23 tisu\xc4\x87e kilometara)._NEWLINE_Sjeverni morski put opslu\xc5\xbeuje luke Arktika i velikih rijeka Sibira (uvoz goriva, opreme, \xc5\xbeive\xc5\xbenih namirnica, izvoz drva, prirodnih ruda). Otvaranjem Sjevernoga morskog puta uklju\xc4\x8dena je polarna obala Sibira u gospodarstvo Rusije, a s time u vezi razvila su se du\xc5\xbe obale i mnoga naselja, odnosno luke (Dikson, Igarka, Narjan-Mar, Novi Port, Pevek, Tiksi, Sabetta i druge). Na tihooceanskoj obali pored Vladivostoka razvile su se i luke Magadan, Sovjetskaja Gavan, Providenija i druge. Plovi se redovito u konvojima, koje predvode ledolomci. Uz pomo\xc4\x87 zrakoplovstva i mnogobrojnih radarskih i meteorolo\xc5\xa1kih postaja, za plovidbu se koristi do 150 dana u godini. _NEWLINE_Alternativa su Sjevernom morskom putu prometnice koje prolaze kroz Sueski ili Panamski kanal. Ako na primjer udaljenost, koju prolaze brodovi od luke Murmansk do luke Jokohama (Japan) kroz Sueski kanal, iznosi 12 840 morskih milja, onda Sjevernim morskim putem iznosi samo 5 770 morskih milja._NEWLINE_Glavna je prepreka prolazu brodova led. Suvremeni ledolomci omogu\xc4\x87iti \xc4\x87e po potrebi organiziranje navigacije tijekom cijele godine.\n_START_SECTION_\nPovijest osvajanja\n_START_PARAGRAPH_\nO mogu\xc4\x87nosti prakti\xc4\x8dnog kori\xc5\xa1tenja "Sjeveroisto\xc4\x8dnog prolaza" (tako su do po\xc4\x8detka 20. stolje\xc4\x87a nazivali Sjeverni morski put) prvi put je progovorio ruski diplomat Dmitrij Gerasimov 1525., a pritom se oslanjao na rezultate plovidbe pomora iz 13. stolje\xc4\x87a._NEWLINE_Sredinom 16. stolje\xc4\x87a Englezi H. Willoby i Richard Chansler poku\xc5\xa1ali su nekoliko puta pro\xc4\x87i Sjeverno-isto\xc4\x8dnim prolazom, no nisu do\xc5\xa1li dalje od Nove Zemlje. Teorijskom argumentacijom i razradom takve ekspedicije bavio se M.V. Lomonosov, koji je izlo\xc5\xbeio svoja razmi\xc5\xa1ljanja i prora\xc4\x8dune u radu "Kratak opis raznih putovanja po sjevernim morima i prikaz mogu\xc4\x87eg prolaza Sibirskim oceanom u Isto\xc4\x8dnu Indiju" (rus. "\xd0\x9a\xd1\x80\xd0\xb0\xd1\x82\xd0\xba\xd0\xbe\xd0\xb5 \xd0\xbe\xd0\xbf\xd0\xb8\xd1\x81\xd0\xb0\xd0\xbd\xd0\xb8\xd0\xb5 \xd1\x80\xd0\xb0\xd0\xb7\xd0\xbd\xd1\x8b\xd1\x85 \xd0\xbf\xd1\x83\xd1\x82\xd0\xb5\xd1\x88\xd0\xb5\xd1\x81\xd1\x82\xd0\xb2\xd0\xb8\xd0\xb9 \xd0\xbf\xd0\xbe \xd1\x81\xd0\xb5\xd0\xb2\xd0\xb5\xd1\x80\xd0\xbd\xd1\x8b\xd0\xbc \xd0\xbc\xd0\xbe\xd1\x80\xd1\x8f\xd0\xbc \xd0\xb8 \xd0\xbf\xd0\xbe\xd0\xba\xd0\xb0\xd0\xb7\xd0\xb0\xd0\xbd\xd0\xb8\xd0\xb5 \xd0\xb2\xd0\xbe\xd0\xb7\xd0\xbc\xd0\xbe\xd0\xb6\xd0\xbd\xd0\xbe\xd0\xb3\xd0\xbe \xd0\xbf\xd1\x80\xd0\xbe\xd1\x85\xd0\xbe\xd0\xb4\xd1\x83 \xd0\xa1\xd0\xb8\xd0\xb1\xd0\xb8\xd1\x80\xd1\x81\xd0\xba\xd0\xb8\xd0\xbc \xd0\xbe\xd0\xba\xd0\xb5\xd0\xb0\xd0\xbd\xd0\xbe\xd0\xbc \xd0\xb2 \xd0\x92\xd0\xbe\xd1\x81\xd1\x82\xd0\xbe\xd1\x87\xd0\xbd\xd1\x83\xd1\x8e \xd0\x98\xd0\xbd\xd0\xb4\xd0\xb8\xd1\x8e" i u "Dodatku o sjevernoj plovidbi na Istok po Sibirskom oceanu" (rus. "\xd0\x9f\xd1\x80\xd0\xb8\xd0\xb1\xd0\xb0\xd0\xb2\xd0\xbb\xd0\xb5\xd0\xbd\xd0\xb8\xd0\xb5 \xd0\xbe \xd1\x81\xd0\xb5\xd0\xb2\xd0\xb5\xd1\x80\xd0\xbd\xd0\xbe\xd0\xbc \xd0\xbc\xd0\xbe\xd1\x80\xd0\xb5\xd0\xbf\xd0\xbb\xd0\xb0\xd0\xb2\xd0\xb0\xd0\xbd\xd0\xb8\xd0\xb8 \xd0\xbd\xd0\xb0 \xd0\x92\xd0\xbe\xd1\x81\xd1\x82\xd0\xbe\xd0\xba \xd0\xbf\xd0\xbe \xd0\xa1\xd0\xb8\xd0\xb1\xd0\xb8\xd1\x80\xd1\x81\xd0\xba\xd0\xbe\xd0\xbc\xd1\x83 \xd0\xbe\xd0\xba\xd0\xb5\xd0\xb0\xd0\xbd\xd1\x83") (1762.-1764.). Temom se mnogo bavio D.I. Mendeljejev koji je posvetio osvajanju Krajnjeg Sjevera 36 radova; na tom je podru\xc4\x8dju sura\xc4\x91ivao s admiralom S. Makarovim, s kojim je bio aktivan u izgradnji ledolomca "Jermak"; razradio je ledolomac za visoke zemljopisne \xc5\xa1irine._NEWLINE_Stru\xc4\x8dnjaci i vlast su jako dobro znali kako bi ekonomski \xc5\xbeivot udaljenih rajona zemlje moglo promijeniti probijanje Sjevernog morskog puta koji bi povezivao Murmansk s Vladivostokom. 2. srpnja 1918. predsjednik Sovnarkoma (Savjet narodnih komesara RSFSR-a) V.I. Lenjin je potpisao odluku o dodjeli jednog milijuna rubalja ekspediciji za istra\xc5\xbeivanje Sjevernog ledenog mora. Puno pa\xc5\xbenje je pridavao poku\xc5\xa1ajima osvajanja Sjevernog morskog puta i viceadmiral Aleksandar Kol\xc4\x8dak. 23. travnja 1919. g. njegovom zapovijedi, za vrijeme njegove vlade, bio je stvoren Komitet za Sjeverni morski put. Nakon poraza bijelih u Sibiru komitet je bio o\xc4\x8duvan u punom sastavu, te uveden u sastav ustanova Sibrevkoma (Sibirski revolucijski komitet)._NEWLINE_Za vrijeme Velikog domovinskog rata (1941.-1945.), Sjeverni morski put je bio najva\xc5\xbenija prometnica Sovjetskog Sjevera. Putem su plovili ratni brodovi Tihooceanske flote u Barentsovo more. U \xc4\x8detiri vojne godine brodovi Glavne uprave Sjevernog morskog puta prevezli su mnogo tereta za vojsku i gospodarstvo. Flota se opskrbljivala preko arkti\xc4\x8dkih luka Narjan-Mar, Igarka, Dudinka, Dikson, Tiksi, ugljenom (Pe\xc4\x8dorskog i drugih arkti\xc4\x8dkih bazena), vojna industrija - niklom, bakrom, drvom. Transport se \xc4\x8desto odvijao pod napadima zrakoplovstva, podmornica i brodova protivnika, u miniranim vodama. Brodove je \xc5\xa1titila Sjeverna flota, a plovidba se osiguravala sustavom morskih konvoja (u kolovozu 1942. ledolomci "Aleksandr Sibirjakov", "De\xc5\xbenjov" i obalna artiljerija luke Dikson pru\xc5\xbeili su sna\xc5\xbean otpor krstarici "Admiral \xc5\xa0ejer"). Sjevernim morskim putem je pro\xc5\xa1lo na stotine brodova, od njih je 170 bilo u konvojima. Bilo je prevezeno vi\xc5\xa1e od 4 milijuna tona razli\xc4\x8ditog tereta. Veliki doprinos za razvoj arkti\xc4\x8dke transportne flote dao je na\xc4\x8delnik Glavne uprave Sjevernog morskog puta Ivan Papanin. Vi\xc5\xa1e od 100 djelatnika uprave nagra\xc4\x91eno je odli\xc4\x8djima i medaljama SSSR-a za nesebi\xc4\x8dan trud za vrijeme rata._NEWLINE_Za vrijeme postojanja SSSR-a istra\xc5\xbeivanja Arktika i Sjevernog morskog puta provodila su se aktivno i svim mogu\xc4\x87im sredstvima (ledolomci, civilni i vojni brodovi, podmorni\xc4\x8dka flota, zrakoplovi, polarne stanice, itd.)._NEWLINE_U razdoblju od 1970. do 1980. rad na Sjevernom morskom putu se osjetno poja\xc4\x8dao. To je bilo povezano s napretkom u znanosti i tehnici, uklju\xc4\x8duju\xc4\x87i gradnju flote atomskih ledolomaca: 1960. u sastav flote je u\xc5\xa1ao atomski ledolomac "Lenjin", od 1974. ledolomci serije "Arktika". Osvajanje sjevernog morskog puta je bilo povezano s razvojem noriljskog rudarsko-metalur\xc5\xa1kog kombinata "A.P. Zavenjagin", \xc5\xa1to je zahtijevalo cjelogodi\xc5\xa1nju navigaciju po mar\xc5\xa1rutu Murmansk-Dudinka. Taj je zada\xc4\x87a bila postavljena pred direktora Murmanskog morskog parobrodarstva Vladimira Ignatjuka 1970. Od 1971. na\xc4\x8delnik administracije Sjevernog morskog puta postaje Kirill \xc4\x8cubakov, koji se aktivno uklju\xc4\x8dio u rje\xc5\xa1avanje tog pitanja. 1972. g. bila je provedena eksperimentalna arkti\xc4\x8dka ruta, a 1. svibnja 1978. atomski ledolomac "Sibir\'" i ledolomac "Kapitan Sorokin" doveli su u Dudinku karavanu od dva dizelska elektrobroda: "Pavel Ponomarjov" i "Navarin". Na Arktiku je bila otvorena cjelogodi\xc5\xa1nja navigacija'